PATVIRTINTA

Šalčininkų rajono

savivaldybės tarybos

2017 m. balandžio 27 d.

sprendimu Nr. T-760

**ŠALČININKŲ R. KALESNINKŲ LIUDVIKO NARBUTO GIMNAZIJOS**

**DIREKTORIAUS 2016 M. VEIKLOS ATASKAITA**

**I. ĮSTAIGOS PRISTATYMAS**

**Vykdomos ugdymo programos**: ikimokyklinio, priešmokyklinio, pradinio, pagrindinio ir vidurinio.

**Mokinių skaičius pagal klases, komplektų skaičius 2016-01-01 d.:**

|  |  |  |  |  |  |
| --- | --- | --- | --- | --- | --- |
| Rodikliai | Priešmokyklinio ugdymo grupė | 1-4 klasės | 5-10 klasės | 11-12 klasės | Viso |
| Komplektų skaičius | 1 | 4 | 6 | 2 | 13 |
| Mokinių skaičius | 7 | 33 | 58 | 40 | 138 |
| Iš jų spec. poreikių vaikų | - | 1 | 1 | - | 2 |
| **Mokinių skaičius pagal klases, komplektų skaičius 2016-12-31 d.:**   |  |  |  |  |  |  | | --- | --- | --- | --- | --- | --- | | Rodikliai | Priešmokyklinio ugdymo grupė | 1-4 klasės | 5-10 klasės | 11-12 klasės | Viso | | Komplektų skaičius | 1 | 4 | 6 | 2 | 13 | | Mokinių skaičius | 9 | 31 | 63 | 28 | 131 | | Iš jų spec. poreikių vaikų | - | - | 1 | - | 1 | | | | | | | | |

**Gimnazijos darbuotojai**

|  |  |  |
| --- | --- | --- |
|  | | **2016-12-31** |
| Bendras darbuotojų skaičius | | 50 |
| Pedagoginių darbuotojų skaičius | | 30 |
| Iš jų: | Dirbančių pagrindiniame darbe | 25 |
| Dirbančių antraeilėse pareigose | 5 |
| Atestuotų pedagogų skaičius: | |  |
| Metodininko kvalifikacija | | 4 |
| Vyr. mokytojo kvalifikacija | | 16 |
| Mokytojo kvalifikacija | | 7 |
| Neatestuotų | |  |
| Pagalbos mokiniui specialistai: socialinė pedagogė,  logopedė, bibliotekininkė. | | 3 |

**Mokyklos vadovai 2016 metais, jų kvalifikacija**:

L. e. direktoriaus pareigas Juliana Markel, pradinio ugdymo ir lenkų kalbos mokytoja, 16 m. darbo stažas.

Direktoriaus pavaduotojas ūkio reikalams – Vitold Krasovskij, 30 m. darbo stažas.

**Patvirtintų asignavimų panaudojimas per ataskaitinį laikotarpį**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Finansavimo šaltinis | Lėšų likutis ataskaitinio laikotarpio pradžioje  (Eur) | Kreditorinis įsiskolinimas ataskaitinio laikotarpio pradžioje  (Eur) | Gauti asignavimai per ataskaitinį laikotarpį  (Eur) | Panaudoti asignavimai per ataskaitinį laikotarpį  (Eur) | Kreditorinis įsiskolinimas  ataskaitinio laikotarpio pabaigoje  (Eur) |
| 1. | Mokymo lėšos (klasės krepšelio lėšos) |  |  | 324274,10 | 324274,10 |  |
| 2. | Aplinkos lėšos (Savivaldybės biudžeto lėšos) |  | 1971,45 | 124097,00 | 124097,00 |  |
| 3. | Lėšos už įstaigos teikiamas paslaugas |  |  | 1545,92 | 1545,92 |  |
| 4. | Lėšos už patalpų nuomą |  |  | 164,60 | 164,60 |  |
| 5. | Speciali tikslinė dotacija (lėšos mokiniams, turintiems specialiųjų ugdymosi poreikių) |  |  |  |  |  |
| 6. | Socialinė parama mokiniams (išlaidos už įsigytus produktus) |  |  | 19658,49 | 19658,49 | 115,67 |
| 7. | Socialinė parama mokiniams (nemokamo maitinimo administravimo išlaidos) |  |  |  |  |  |
| 8. | Socialinė parama mokiniams (lėšos mokinių pavėžėjimui) |  | 0,11 | 954,67 | 954,67 |  |
| 9. | Valstybės biudžeto tikslinės lėšos pagal LRV nutarimus |  |  | 4173,00 | 4173,00 |  |

**II. UGDYMO ĮSTAIGOS TIKSLAI, UŽDAVINIAI, JŲ ĮGYVENDINIMAS, REZULTATAI**

**Mokyklos tikslai, uždaviniai, prioritetinės veiklos sritys.**

**I Tikslas**: **Kelti mokymo (-si) kokybę tobulinant ugdymo organizavimą.**

Mokslo metais buvo vykdoma ugdomosios veiklos priežiūra, aptariamos ir šalinamos problemos. Darbo priežiūros temos: „Klasės mikroklimatas ir ugdymo diferencijavimas pamokoje“, IG klasės ugdymo proceso stebėjimas, klasės auklėtojų veiklos stebėjimas, elektroninio dienyno naudojimas ir pildymas. Priežiūros ataskaitos ir rekomendacijos buvo pristatytos mokytojų metodinėje taryboje. Atnaujintas mokinių pasiekimų ir pažangos vertinimo gimnazijoje tvarkos aprašas, nustatytas mokymosi motyvacijos pokytis. Sudaryta mokymosi krūvio reguliavimo ir namų darbų skyrimo, tikslingumo tvarka, sumažintas mokinių mokinių krūvis.

Parengtos mokėjimo mokytis kompetencijos, ugdymo rekomendacijos, su kuriomis supažindinti mokiniai ir tėvai. Buvo pravesta 20 integruotų pamokų, taip pat 17 pamokų kitose edukacinėse aplinkose,

Buvo vykdomi standartizuoti testai, jų rezultatai išanalizuoti, aptarti su mokiniais, mokytojais, tėvais.

**II Tikslas**: **Gerinti ugdymo procesą sudarant mokytojams sąlygas kryptingai plėtoti turimas ir įgyti naujas kompetencijas.**

Vyko gerosios patirties sklaida metodinėse grupėse bei metodinėje taryboje. Mokytojai lankėsi įvairiuose seminaruose, konferencijose. Įgytomis žiniomis buvo pasidalinta metodinių grupių posėdžiuose. Mokslo metų eigoje buvo stebėta keturių pedagogų veikla. Šie pedagogai kėlė kvalifikaciją ir įgijo vyresniųjų mokytojų ir mokytojų metodininkų kategorijas.

**III Tikslas**: **Tobulinti pedagoginės pagalbos mokiniui kokybę ir teikti kvalifikuotą psichologinę bei socialinę pagalbą.**

Gimnazijoje buvo parengti individualių mokomųjų dalykų konsultacijų grafikai. Konsultacijos padėjo kiekvienam mokiniui siekti pažangos (pvz.: praleidusiam daug pamokų, turinčiam nepatenkinamų metinių įvertinimų). Gero bendradarbiavimo dėka ir elektroninio dienyno pagalba, mokiniai ir tėvai laiku gavo informaciją apie mokymo (si) bei ugdymo pasiekimus. Gabieji mokiniai dalyvavo mokyklinėse olimpiadose, įsivertino žinias dalyvaudami rajoninėse bei respublikinėse olimpiadose ir konkursuose.

**IV Tikslas**: **Sudaryti sąlygas mokiniams ugdytis karjeros kompetencijas, būtinas sėkmingam mokymosi krypties, profesijos ar darbinės veiklos pasirinkimui.**

Visus mokslo metus buvo vykdomi mokinių savęs pažinimo testai bei profesinio kryptingumo testai. Jų pagalba mokiniai sužinojo ir aptarė savo asmenines savybes, gabumus, interesus, kompetencijas ir vertybes, jas kritiškai vertino bei taikė planuodami karjerą. Sukurti asmeniniai karjeros žemėlapiai, grįsti savęs pažinimo, karjeros galimybių tyrimo ir karjeros sprendimo rezultatais. Organizuota III – IV G klasių mokiniams konferencija: „Streso valdymas mokymosi ir darbo situacijose“.

**V Tikslas**: **Kurti saugią, sveiką, jaukią ir kultūringą gimnazijos aplinką.**

Gimnazijoje palaikomos bendruomenę vienijančios tradicijos, ugdoma pagarba savo gimnazijai. Įrengtos naujos poilsio, žaidimo ir sporto zonos: lauko treniruokliai, žaidimo aikštelės, nupirkti futbolo stalas, II aukšte pufai ir mediniai suoliukai. Mokiniai aktyviai dalyvavo kultūriniuose, sporto, sveikos gyvensenos, prevenciniuose renginiuose. Pilietinę moksleivių savimonę ugdė valstybinių švenčių minėjimai, etninių regionų metams paminėti skirti renginiai. Į klasės auklėtojo veiklą integruotos žalingų įpročių prevencijos, rengimo šeimai ir lytiškumo, ugdymo karjerai programos.

**Mokinių poreikių tenkinimas - pasirenkamieji dalykai ir dalykų moduliai:**

* pasirenkamieji dalykai: rusų kalba (8, IG ir IIG kl.);
* dalykų moduliai:
  + ▪ Rusų k. modulis „Skaitymo bei klausymo įgūdžių tobulinimas“ (IIIG kl.);
  + ▪ Vokiečių k. modulis „Landeskunde“ (IVG kl.);
  + ▪ Matematikos modulis „Uždavinių sprendimo metodai“ (IVG kl.)

**Neformalusis ugdymas.**

Neformaliojo ugdymo valandos skiriamos: sporto būreliams – 8 val. Stalo tenisas (1 val.), Tinklinis (4 val.), Šaškės (1 val.), „Sportiniai žaidimai“ (1 val.), „Stipruoliai“ (1 val.); menų būreliams – 6 val.: „Malowane nutki“, „Aidija“, „Volume“, „Musica“, „Jaskółeczka“, „Noriu, galiu, moku“; „Jaunųjų žurnalistų būrelis“ (1 val.); matematikos būrelis „Kengūriukas“ (1 val).; „Karjeros ugdymas“ (1 val).; šokių būreliai (5 val).

**Socialinės veiklos organizavimas.**

Pradinio ugdymo lygmenyje socialinė veikla integruojama į popamokinės veiklos turinį. Ją organizuoja klasių auklėtojai projektų, akcijų ir renginių metu.

Socialinė veikla pagrindinio ugdymo programoje yra privaloma, siejama su pilietiškumo ugdymu, mokyklos bendruomenės tradicijomis, vykdomais projektais, kultūrinėmis bei socializacijos programomis ir pan. Mokinys gali savarankiškai atlikti socialinę veiklą. Per mokslo metus jai skiriama ne mažiau kaip 5 pamokos (valandos). Tai mokinio pasirinkta ar mokyklos rekomenduojama veikla, kuri gali būti vykdoma pažintinės ir kultūrinės veiklos metu, kitu laiku.

**Švietimo pagalbos teikimo galimybės ir būdai.**

Mokinių pasiekimai mokykloje stebimi ir analizuojami, laiku identifikuojami kylantys mokymo sunkumai. Apie atsiradusius sunkumus informuojami mokyklos švietimo pagalbos specialistai, mokinio tėvai (globėjai) ir kartu tariamasi dėl mokymosi pagalbos suteikimo.

Švietimo pagalbos tikslas – padėti mokymosi sunkumų patiriantiems mokiniams sėkmingai mokytis mokykloje.

Mokymosi pagalba yra:

- integruojama į mokymo ir mokymosi procesą. Pirmiausiai mokymosi pagalbą mokiniui suteikia jį mokantis mokytojas, pritaikydamas tinkamas mokymo (-si) užduotis, metodikas, formas ir kt.;

- teikiama sudarant galimybę naudotis individualiomis konsultacijomis.

Mokiniams turintiems kalbos ir kitų komunikacijos sutrikimų, teikiama logopedo pagalba.

**Pasiekimų ir pažangos vertinimo sistema.**

Mokinių pažangos ir pasiekimų vertinimas yra mokyklos ugdymo turinio dalis ir dera su keliamais ugdymo tikslais ir ugdymo proceso organizavimu. Vertinant mokinių pažangą ir pasiekimus ugdymo procese vadovaujamasi Bendrosiomis programomis ir Mokinių pažangos ir pasiekimų vertinimo samprata. Mokykloje patvirtinti Mokinių pažangos ir pasiekimų vertinimo tvarkos aprašai.

Didelis dėmesys buvo skiriamas standartizuotiems ir diagnostiniams testams. Metodinėse grupėse buvo aptariama standartizuotų, diagnostinių testų analizė, mokinių pasiekimai bei sunkumai. Mokytojai atsižvelgę į mokinių žinių spragas, suplanavo keitimus trumpalaikiuose planuose. Mokiniams stinga dėmesio ir atidumo teksto skaitymui, kai kurie negeba argumentuotai reikšti savo nuomonės, pritrūksta laiko atlikti testus. Matematikos testuose kyla sunkumų sprendžiant logines užduotis.

**Ugdymo diferencijavimas.**

Diferencijavimas taikomas:

- mokiniui individualiai (pamokų metu);

- mokinių grupei:

- tam tikriems tikslams pasiekti (pvz.: pasiekimų skirtumams mažinti, gabumams plėtoti);

- tam tikroms veikloms atlikti (projektiniai, tiriamieji mokinių darbai, darbo grupės).

**Dalyvavimo konkursuose, olimpiadose, sporto varžybose rezultatai.**

Gimnazijos mokiniai dalyvavo visose rajoninėse olimpiadose bei konkursuose. Kiekvienais metais vis sunkiau konkuruoti su miesto gimnazijomis, todėl nepavyksta užimti prizinių vietų. Mokiniai dalyvavo tarptautiniuose konkursuose, kuriuose gauta padėkų, diplomų bei dovanų. Mokykla aktyviai įsitraukė į visus renginius, kuriuos organizavo mokytojų draugija „Macierz szkolna“. Daug buvo pasiekta sporto srityse, ypač tinklinio varžybose.Sporto varžyboselaimėtos I – III vietos:Tinklinio mergaičių turnyras „ZPL“, Tinklinio varžybos „Polonia“, Zoninės tinklinio varžybos, St. Mikonio tinklinio varžybos, Šaškių varžybos, Lengvosios atletikos varžybos.

**Mokinių pažintinė veikla, vasaros poilsis.**

15 mokinių poilsiavo Lenkijoje, Olštyno mieste. Birželio mėnesį 1 – 8 klasių mokiniams (44 mok.) buvo organizuota vasaros poilsio stovykla gimnazijoje.

2015 - 2016 m. klasių auklėtojai bei mokytojai dalykininkai organizavo daug edukacinių išvykų: į muziejus, teatrus, parodas, dvarus mūsų rajone, Vilniuje, Trakuose, Varėnoje, Alytuje, Druskininkuose.

**Prevencinė veikla.**

Gimnazijoje prevencinė veikla ir socialinė pedagoginė pagalba integruojama į mokomuosius dalykus: dorinį ugdymą, biologiją, pilietinės visuomenės pagrindus, dailę, kūno kultūrą bei kitus mokomuosius dalykus, į neformalųjį ugdymą, į klasių auklėtojų veiklą: klasės valandėlių, tradicinių renginių metu, bendraujant su mokinių šeimos nariais, bendradarbiaujant su specialistais.

Į gimnazijos ugdymo turinį integruojamos šios prevencinės programos:

- Rengimo šeimai ir lytiškumo ugdymo programa integruojama į klasės valandėles, popamokinę ir projektinę veiklą. 5-8 klasių mokiniams 4 val. per mokslo metus, 9-12 klasių mokiniams 6 val. per mokslo metus;

- Alkoholio, tabako ir kitų psichiką veikiančių medžiagų vartojimo prevencijos programa integruojama į dalykų pamokas, klasės valandėles, popamokinę ir projektinę veiklą, organizuojamus renginius. 5-10 klasėse ne mažiau kaip 6 val. per mokslo metus, 11-12 klasėse ne mažiau kaip 5 val. per mokslo metus;

- Prevencinė programai „Gyvai“ 6-7 klasių mokiniams skirta 12 pamokų.

- „Sveikos gyvensenos ugdymas“ 1 - 8 klasių mokiniams.

Kiekvienais metais minima Tolerancijos diena, rengiamos „Savaitė be patyčių“, „Mes prieš smurtą“ pilietinės akcijos.

Sveikatos ugdymo programa mokykloje vykdoma įvairiais būdais: integruojama į visus mokomuosius dalykus, sveikos gyvensenos temos aptariamos klasės valandėlių metu. Pradinių klasių mokiniai paminėjo „Košės dieną“. Sveikatos specialistė pravedė mokiniams nemažai informacinių užsiėmimų.

Nuolat vykdoma tiriamoji veikla, kuri pristatoma ir apibendrinama per mokytojų susirinkimus. Šiais metais atlikti tokie tyrimai: „5 klasės mokinių adaptacijos laikotarpio įvertinimas“, gimnazijos mikroklimato tyrimas.

Gimnazijoje veikia Vaiko gerovės komisija (toliau VGK).

VGK tikslai: Kokybiškai organizuoti ugdymo procesą, skatinantį ugdytinių asmenybės raidą saugioje ir sveikoje aplinkoje, užtikrinant mokinių saugumą mokykloje. Mažinti įvairius nusikalstamumo, smurto ir žalingų įpročių rizikos veiksnius, formuojant teisingas nuostatas bei skatinant mokinių iniciatyvą, užimtumą ir kūrybiškumą.

Vaiko gerovės komisija vadovaujasi Šalčininkų r. Kalesninkų Liudviko Narbuto gimnazijos vaiko gerovės komisijos darbo reglamentu.

Mokinių lankomumo problemos analizuojamos individualiai su socialiniu pedagogu, dalykų mokytojais, klasių vadovais, klasių vadovų metodinėje grupėje, informuojami mokinių tėvai, vedama praleistų pamokų apskaita. Mokytojų tarybos posėdžiuose aptariami pažangumo ir lankomumo rezultatai. Mokinių tėvai informuojami per [www.manodienynas.lt](http://www.manodienynas.lt) sistemą.

**Karjeros ugdymas.**

Gimnazijoje buvo organizuojamos įvairios veiklos, padedančios mokiniams ugdytis karjeros kompetencijas: pažinti save ir karjeros galimybes, planuoti ir įgyvendinti karjerą:

* Konsultavimas;
* Klausimynų ir testų atlikimas;
* Išvykos į „atvirų durų dienas“ bei kitas įstaigas;
* Dalyvavimas projekte „Kam to reikia“;
* Dalyvavimas kasmetinėje parodoje “Studijos 2016”;
* Klasės valandėlės, skirtos savęs ir savo galimybių pažinimui;
* Praktiniai užsiėmimai: „Karjeros sąvoka ir tipai“ (5 ir 7 kl.);
* IV G klasės mokiniai pildė karjeros žemėlapius;
* Atliktas tyrimas „Mokinių mokymosi stiliai“;
* Organizuoti susitikimai su įvairių mokyklų atstovais, socialiniais partneriais. Su mokiniais bendravo: Balstogės universiteto atstovai, Dieveniškių verslo mokyklos dėstytojai ir studentai, Varėnos technologijų ir verslo mokyklos atstovas.

Vyko III-IV G klasėms skirta konferencija „Streso valdymas mokymosi ir darbo situacijose“.   
 **Dalyvavimas projektuose, programose.**

Gimnazijos mokytojai dalykininkai, klasės auklėtojai bei mokiniai aktyviai dalyvavo įvairiose respublikinėse akcijose, kurios ugdo mokinių tautinę, pilietinę savimonę, socialinėse akcijose, iniciatyvose („Atmintis gyva, nes liudija“, [Lietuvos žydų genocido aukų atminimo dienos minėjimas „Atminties kelias“](http://www.narbuto.salcininkai.lm.lt/?p=1267), Tolerancijos dienos minėjimas, Savaitė be patyčių 2016, „Darom 2016“).

2016 m. gimnazijos bendruomenė dalyvavo projekte „Geridarbai.lt“, gavo finansavimą vaikų žaidimo aikštelei įsigyti, 2016 m. gruodžio mėn pasirašyta sutartis su VšĮ Jaunimo bendradarbiavimo centru „EUROPROJEKT“, kuris bus vykdomas 2017 m.

**Bendradarbiavimas su socialiniais partneriais.**

Glaudūs ir tvirti mokyklos ryšiai su mokinių tėvais, savivaldybės institucijomis (Šalčininkų r. savivaldybės administracijos Vaiko teisių apsaugos skyriumi, Šalčininkų r. Pedagogine psichologine tarnyba, Šalčininkų Jaunimo reikalų koordinatore), Vilniaus teritorinės darbo biržos Šalčininkų skyriaus specialistais, Kalesninkų seniūnija, Šalčininkų policijos komisariatu, sveikatos apsaugos  įstaigomis (Kalesninkų ambulatorija) bei su bendruomenės biblioteka.

Užsienio socialiniai partneriai: Suvalkų A. Kujalovič pagrindinė mokykla Nr. 6;

**Darbuotojų kvalifikacijos tobulinimas.**

Gimnazijoje kasmet rengiama mokytojų kvalifikacijos tobulinimo programa. Per 2016 metus kiekvienas mokytojas dalyvavo seminaruose, kursuose, nuotoliniuose mokymuose 7-9 dienas. Buvo organizuoti bendri visiems mokytojams seminarai: Konfliktų ir emocijų valdymas“, „Pamokos planavimas ir vertinimas“, „Išmokymo, o ne mokymo metodai“, klasės auklėtojai dalyvavo seminare „Kaip kalbėti, kad vaikai mokytųsi“.

Mokytojų kvalifikacijos tobulimas apmokamas mokinio krepšelio lėšomis, skirtomis

kvalifikacijos kėlimui (skirta 1699,82 eurai).

**Mokyklos veiklos kokybės įsivertinimo rezultatų panaudojimas planuojant veiklą.**

2015-2016 m. m. gimnazijoje buvo atliktas veiklos kokybės įsivertinimas. Giluminiam auditui pasirinkti šie rodikliai:

2.2 Tema – Vadovavimas mokymuisi;

2.2.1. Rodiklis - Mokymosi lūkesčiai ir mokinių skatinimas;

2.2.2. Rodiklis – Mokymosi organizavimas;

MVKĮ grupė apdorojo duomenis ir gimnazijos bendruomenei pateikė išvadas:

1. Gimnazijos mokiniai geba išsakyti individualius mokymosi lūkesčius.

2. Mokiniai yra motyvuojami siekti gerų mokymosi rezultatų.

3. Dauguma tėvų patenkinti mokytojų darbu, organizavimu ir pamokų pravedimu.

4. Laikomasi pamokos struktūros.

5. Pamokose vyrauja metodų įvairovė, kuri padeda atskleisti mokinių gebėjimus, padeda įgyti įvairios prasmingos patirties.

6. Pamokos metu vyrauja abipusė pagarba.

7. Į ugdymo turinį integruojamos sveikos gyvensenos, saugos, karjeros ugdymo, etninės kultūros temos. Vyksta tarpdalykinė integracija (integruotos pamokos, užsiėmimai). Organizuojami edukaciniai užsiėmimai bei išvykos, vykstantys tiek mokykloje, tiek ir už jos ribų.

8. Mokytojams trūksta žinių apie ugdymo individualizavimą planuojant pamokas.

9. Dalis mokytojų pastebi ir pripažįsta mokinių skirtybes (mokymosi stiliai, ugdymo poreikiai).

10.Dauguma mokinių nemoka mokytis savarankiškai, planuoti mokymosi laiko bei pasirinkti tinkamų mokymosi strategijų.

11. Pasitaiko drausmės problemų, mokiniai nelinkę laikytis elgesio taisyklių.

Remiantis gimnazijos veiklos kokybės įsivertinimo išvadomis, buvo suformuluoti gimnazijos veiklos tikslai ir uždaviniai 2016-2017 mokslo metams.

**MOKYMOSI APLINKA**

Administracija bei mokytojai formuoja ir keičia gimnazijos kultūrą, stengiasi įvairinti mokymosi aplinką pamokų metu, naudodami IKT pamokose, vesdami pamokas kitose edukacinėse aplinkose. Visi kabinetai kompiuterizuoti ir turi interneto prieigą, daugialypės terpės projektorius, daugumoje kabinetų yra spausdintuvai.  Yra 6 interaktyvios lentos.

Dalykų kabinetai kiekvienais metais papildomi didaktinėmis mokymo priemonėmis, atnaujinami baldai, kabinetų stendai. Gimnazijos biblioteka turtinama šiuolaikine grožine literatūra jaunimui bei vaikams (skirta buvo 5983 eurai iš krepšelio lėšų), bibliotekoje įrengtas spalvingas kampelis vaikams.

Gimnazijoje ir jos teritorijoje yra įrengtos poilsio, žaidimų ir sporto zonos. 2016 m. buvo nupirkti 4 lauko treniruokliai bei sportinių laiptų kompleksas. Fojė yra teniso ir futbolo stalai. Nupirkti sėdmaišai bei mediniai suoliukai.

Nuolat atnaujinama informacija apie gimnazijos veiklą internetinėje svetainėje adresu [www.narbuto.salcininkai.lm.lt](http://www.narbuto.salcininkai.lm.lt).

Gimnazijos materialinė bazė kiekvienais metais gerėja. Visos gimnazijoje naudojamos patalpos atitinka higienos normas. Gimnazija turi higienos pasą.

**Socialinė parama ir pavėžėjimas.**

Mokykla organizuoja mokinių maitinimą mokyklos valgykloje.

Nemokamai maitinama – 81 mokinys (2016 m. gruodžio 1 d.) Deleguotos lėšos: programos sąmatos planas – 19658,49**.**

Mokinių pavėžėjimas organizuojamas mokykliniu autobusu – 76 mokiniai (mokyklinio transporto išlaikymas – 954,67).

Gimnazija dalyvavo „Vaisių vartojimo skatinimas mokyklose“ ir „Pienas vaikams“ programose. Nemokamai vaisių ir pieno produktų gaudavo 40 mokinių.

**PUPP, BE REZULTATAI. TOLESNĖ DEŠIMTOKŲ IR ABITURIENTŲ VEIKLA.**

|  |  |  |  |
| --- | --- | --- | --- |
| **Pagrindinio ugdymo pasiekimų patikrinimas** | dalyvavo PUPP | teigiami įvertinimai | |
| skaičius | skaičius | procentas |
| Lietuvių k. (valstybinė) | 7 (1 atleista) | 7 | 100 |
| Lenkų kalba (gimtoji) | 7 (1 atleista) | 7 | 100 |
| Matematika | 7 (1 atleista) | 7 | 100 |

**Visi dešimtos klasės mokiniai tęsia mokymąsi vienuoliktoje klasėje pagal vidurinio ugdymo programą.**

|  |  |  |  |
| --- | --- | --- | --- |
| **Mokykliniai brandos egzaminai** | laikė | išlaikė | |
| skaičius | skaičius | procentas |
| Lietuvių k.(valstybinė) | 9 | 8 | 88,9 |
| Lenkų kalba gimtoji | 16 (2 neatvyko) | 16 | 100 |

|  |  |  |  |
| --- | --- | --- | --- |
| **Valstybiniai brandos egzaminai** | laikė | išlaikė | |
| skaičius | skaičius | procentas |
| Lietuvių k.(valstybinė) | 9 | 8 | 88,9 |
| Rusų kalba (užsienio) | 16 | 16 | 100 |
| Vokiečių kalba (užsienio) | 2 | 2 | 100 |
| Matematika | 6 | 4 | 66,7 |
| Biologija | 3 | 3 | 100 |
| Istorija | 8 | 8 | 100 |

**Brandos atestatų gavo – 16, vidurinio ugdymo pasiekimų pažymėjimus – 2.**

|  |  |  |  |  |  |  |  |
| --- | --- | --- | --- | --- | --- | --- | --- |
| Abiturientai | | Universitetai | | Aukštosios (ne universitetinės) mokyklos | | Kitos mokyklos  (profesinės) | |
| skaičius | | skaičius | proc. | skaičius | proc. | skaičius | proc. |
| Iš viso | 18 | 2 | 13,3 | 6 | - | 1 |  |

2-užsiregistravę Darbo biržoje, 7- dirba.

**III. SVARBIAUSI 2016 M. PASIEKIMAI IR LAIMĖJIMAI. PROBLEMOS.**

**Svarbiausi 2016 m. pasiekimai ir laimėjimai.**

Konkurse ,,Geriausia mokykla – geriausias mokytojas“ Stela Sankovska pripažinta geriausia rusų kalbos mokytoja 2016 metais.

Nemažai pasiekimų ir laimėjimų sporto srityje. Dalyvauta įvairiuose konkursuose, akcijose, renginiuose.

Sukurtos tinkamos darbo ir mokymosi sąlygos.

**Problemos.**

Žema mokinių mokymosi motyvacija.

Reikalingas pastato, kuriame įrengta priešmokyklinio ugdymo grupė ir valgykla kapitalinis remontas.

Būtina aptverti mokyklos teritoriją.

Direktoriaus pavaduotoja ugdymui,

l. e. direktoriaus pareigas Juliana Merkel